**PROCESVERBAL I MBLEDHJES SË KËSHILLIT BASHKIAK KUKËS, DATË 26.08.2021**

Me datë 26.08.2021, ora 10:00, në Sallën e American Corner, Pallati I Kulturës “Hasan Prishtina”, u zhvillua mbledhja e radhës e Këshillit Bashkiak, për muajin gusht 2021, bazuar në ligjin Nr. 139/2015 “Për vetëqeverisjen vendore” i ndryshuar, nenet 53, 56, si dhe Vendimin e Këshillit Bashkiak Kukës Nr. 22, datë 25.03.2020 “ Për miratimin e Rregullores për organizimin dhe funksionimin e Këshillit Bashkiak”. Në mbledhje morën pjesë: Anilda Biba, Sami Mata, Destan Spahiu, Abdulla Domi, Nebi Ramallari, Nazmije Mustafa, Arbron Vata, Burim Bilali, Yllda Zenelaj, Ermira Brahaj, Fatmir Gjuta, Valion Muja, Tigri Brahaj, Republika Tusha, Edmond Hallaçi, Rustem Ahmetaj. Mblidhet kuorumi I nevojshëm. Hapet mbledhja. Lexohet rendi I ditës dhe miratohet.

1. P-v “Për dhënien e ndihmës ekonomike nga fondi 6%, muaji korrik 2021”.
2. Të ndryshme.

Për shkak të ardhjes së shkresës për fillim procedure për plotësim vakance, miratohet futja në rend dite e dhënies së mandatit për zj. Onerda Sopaj.

Kryetari i Komisionit të mandateve, z. Fatmir Gjuta, lexon raportin e komisionit për dhënien e mandatit. Lexohet formula e betimit. I jepet mandati zj. Onerda Sopaj.

Shqyrtohet projekt-vendimi “Për dhënien e ndihmës ekonomike nga fondi 6%, muaji korrik 2021”. Kryetarja e komisionit të ekonomisë dhe financës lexon projekt-vendimin dhe relacionin përkatës i cili është shqyrtuar paraprakisht në komision. Nuk ka asnjë pyetje nga anëtarët e këshillit. Hidhet në votim dhe miratohet me të gjitha votat pro.

Mbyllet mbledhja.

**Kukës me 26.08.2021**